Libri I
Ad awen-d-alseY s tefruzt (1) aferrug n tmucuha ara yeselfen i tmeẓẓaY-nnwen. - Issefk-ak kan i keččini ad tḍegreḍ tamuYli-inek i tirelt-agi n tguftest (2) i yuran s yixef n uYanim n wasif n Nil - Ad twehmeḍ m’ ara twalliḍ amek i tettin tikwal yemdanen, amek i ttbeddilen tamuṛfit (3) di tegnitt Yer tayeḍ, amek i ttuYalen d ayen nniḍen, amek i ttaṭṭafen tafusi (4) nniḍen, ad twalliḍ diYen amek ineggurra-yagi, tikwal diYen, tettin tikelt tis-snat, ttuYalen akken llan tazwara : d imdanen.
Nuṭat : 1) Tafṛuzt : du latin Prosa : Prose. 2) Taguftes : du grec Aigyptos : Egypte (Taguftest : égyptienne). 3) Tamuṛfit : du grec Morphé : Forme. 4) Tafusi : du grec Phusis : Nature
«Anwa-t wergaz-agi, i d-tenniḍ ? » - Atan ihi s sin wawalen-kan. Adrar n Humittus attiki (5), astmu n Yifiṛa (6), lkaf n Tinaṛus n Spaṛṭa (7), timura n zzhu, timura Yef d-meslayen libriwat. D tigi i d timura n ibabaten-iw ; dinna i lemdeY, asmi meẓẓiyeY, tameslayt tattikit, zwar ad d-afeY iman-iw d anelmad abeṛṛani di tčiṭa (8) talaṭinit. SawḍeY, maca almi ttcerweY meṛiYet, lemdeY tameslayt n tmurt-agi. LemdeY-tt weḥd-i, mebla amastir (maître). Ɣef ayagi i wen-yessefk ad iyi-tsurfem, kunwi a wid ara t-yeYren, ma yella cḍeY di kra neY kra, imi ur ssineY ara tameslayt-agi talaṭinit akken iwata. Iban kan ad iyi-taker di sya Yer da. Yerna abeddel-agi n tmeslayt yecba dYa tamacahutt-agi nneY, anida imdanen ttbeddilen tamuṛfit. Wagi d ungal agrikki. Ad t-bduY tura s tira. A win ara t-yeYren, lli allen-ik, ur tettnuYnayeḍ ara.
Nuṭat : 5) Humittus attiki : Hymette attique (La région qui entoure Athènes). 6) Astmu N Yifiṛa : Isthme de Corinthe (Bande de terre qui relie le Péloponnèse à la Grèce continentale). 7) Tinaṛus n Spaṛṭa : Ténare spartiate (Le Cap Ténare se situe à Sparte, au sud du Péloponèse. Le Ténare est un fleuve. Il était considéré par les anciens Grecs comme une des entrées des Enfers). 8) Tačiṭa : de l'italien : Città/Cité ou ville.
UnageY Yer Tisalya (9), - tamurt n xwali. Xwali i d-yefrurin di Pluṭaṛkus, amusnaw amuqran, d wayaw-is afiluẓuf Sikstus. Xeṛttum akkagi i ttzuxxun xwali - Yef ayagi i yerziY Yer tmurt-agi n Tisalya. Yur-i dinna ccYel. NniY-awen ihi, ulliY Yef ugmer, ṭṭfeY iberdan yettawin Yer tmurt-agi, maca iberdan-agi sawnen, zzin am izerman. Deg inig-inu, zeggreY luḍat ttezmumugent, igran ttwamegglen, lexlawi sefṛaḥen s tizegzewt-nnsen. Agmer-nni swayes unageY d amellal, n tmurt, yerna yeṭṭurec d ayen kan. Rnu nekkini diYen, deg wakken eyiY deg iYimi Yef tesriğt, riY ad dduY amecwaṛ Yef iḍarren-iw akken ad nesraḥen ciṭuḥ idammen-iw. DYa giY akka ṣubbeɣ Yef ugmer-nni, refdeY taseṭṭa, bdiY slufuyeY yes-s i tmeẓẓuYin-is. UYaleY ltefeY-as anyir-is, kkseY-as lgam, nehreY-t s ttawil, almi yebbuḥra, yekkes-as eeggu-nni n webrid, tekkaw akk tidi-nni d-yeffYen di tfekka-ines. Nkemmel akken abrid. Di sya Yer da, agmer-nni-inu, deg wakken tizegzewt tella, cwiṭ kan akka, ad yeknu, akken ad yeks ciṭuḥ n weksa sennig webrid. Ddu, ddu, cwiṭ akka, neqḍee sin iminigen. SliY-asen ttmeslayen. DYa giY akka greY tamawt akken ad sleY d acu ittmeslayen. SliY-as i yiwen deg-sen yenna-yas : « D ayen. Aṛa. Tizizwa-yagi-inek, ay amdakkul, ur tteeddint ara di teYrasin ! » - Akken kan sliY i waya, deg wakken ttriY amaynut, YawleY uẓaY Yer-sen, nniY-asen : «RiY ad ẓreY Yef acu i tettmeslayem. Inet-iyi-d kulci. Nekkini ttriY ad ḥetceY, degmi i riY ad ẓreY Yef acu i tettmeslayem. ḤemmleY timucuha. Rnu diYen ma tgerrez tmacahutt-agi-nnwen, iban kan akka ad Y-tesgel tasawent-agi Y-yeggunin. »
Nuṭa : 9) Tisalya : du grec Théssalia/Théssalie: région périphérique du nord-est de la Grèce, au sud de la Macédoine.
SliY-as i yminig-nni yellan yettmeslay llina, yeqqar-as i wemdakkul-nni-ines : « Nek a k-qarreY lekdeb-agi-inek, a k-qarreY ur yetteedday ara di cwari. Lekdeb-agi-inek, s tidett, am win ara k-yinin d akken s ikururen, tzemreḍ ad terreḍ isaffen teddun Yef sawen, tzemreḍ ad tsebkeḍ illelen, tzemreḍ ad tḥebseḍ aḍuyen ur ttsuḍun ara, tzemreḍ ad tesexsiḍ iṭj, tzemreḍ ad tsekweḍ nnda n tziri, tzemreḍ ad d-tleqweḍeḍ itran deg igenni, tzemreḍ ad tekkseḍ ass, tzemreḍ ad tesYuzfeḍ iḍ. »
UYaleY nniY-as i winna akken s-yemeslayen d amezwaru, nniY-as : « I keččini, yettmeslayen akkagi, ini-iy-d, ma ulac uYilif, Yef wacu i telliḍ tettmeslayeḍ ?» - UYaleY ziY Yer wemdakkul-nni-ines, winna akkenni yeguman ad t-yamen, nniY-as : « Ma d keččini, ma yella ur tumineḍ ara s wayen k-d-yeqqar wemdakkul-agi-inek, Yas kan rgel imeẓẓuYen-ik, teseYreḍ ul-ik mgal wayen yellan ahat d tidett. Issefk-ak ad teẓreḍ, s Hiṛakles, ar d «nniY-ak tenniḍ-i» n lYaci i Y-yeğğan ur nettamen ara s wayen nsel d wayen nettwali. D «nniY-ak tenniḍ-i» i Y-yeğğan nettaggad amaynut, i Y-yeğğan nettara kulci d lekdeb. Yal tikelt ara nsel i kra ad t-nsekleli, ladYa ma yella nesla-yas i tikelt tamezwarut. Akka i d nekkni. Kra n wayen ur nesaweḍ ara ad t-nefreẓ, s kra n wayen Y-yetteeddin sennig uqerru, neqqar-as d lekdeb. Netta, ammer ad tegreḍ tamawt i wayen nsel d wayen nettwali, ma t-meyyezeḍ-as akken iwata, ad tafeḍ mačči kan zemren ad d-ḍrun, ad tafeḍ maḍi ḍerrun. Yerna yeshel akken ad ḍrun. Iḍelli tameddit, ččiY imensi d yemdukkal-iw. Imi ntett, netturar : netturar anwa i yezemren ad yeseblae deg-nneY taleqqimt tameqrant. ƐeṛḍeY ad eandeY Yer-sen, greY amaṛsu n ufeṛmaj d tuffiẓt n weYrum deg imi-w, ur wiḍen ara ad ṣubben deg idmaren-iw almi qrib iyi-xenqen. NniY-as mmuteY. Xuḍi ussan-nni yezrin, wallaY s wallen-iw di tčiṭa n Atinay, zdat n tebburt n Piskilon, yiwen wergaz yeseblae aseffud. Aseffud-nni swayes ttnaYen iterasen n Atinay. Rnu degmi s-d-fkan lYaci-nni yellan dinna iṣurdiyen, wallaY-t yeseblae axtuc d aYezfan, winna n ṣṣyada. Yerna yezzwer s imi ixef-nni qeṭṭieen, neY ma tram winna akkenni ineqqen. WallaY-t iger axtuc-nni deg imi-s, yeskecm-it almi yewweḍ s afwad-is. Ma d tama-nni nniḍen n wextuc-nni, tinna akken d-yeqqimen Yer beṛṛa, tinna akkenni ur neblieen ara, wallaY yuli sufala-ines yiwen wegrud, iceṭṭeḥ. WallaY agrud-nni itezzi Yef uxtuc-nni, itetti-yas, ad teggaleḍ ar d azrem i tettwaliḍ. Ur tettamneḍ ara allen-ik. LYaci-nni yellan dinna wehmen. Ad s-tiniḍ agrud-nni ur yese' ara iYsan. Ad s-tiniḍ d azrem-nni yezzin Yef umesraf n Usklupyus, agennaw n tujya. Ihi ttxil-ek, ay amdakkul, m’ ur s-d-tulseḍ i tmacahutt-nni s-d-tewwiḍ i wemdakkul-agi-inek. Als-iyi-tt-id i nekkini. Ad k-amneY. Yerna ttberna tamezwarut i Yef ara needdi, ad k-eeṛḍeY dinna Yer imekli. Atah wamek ara k-xelṣeY tamacahutt-agi-inek. »
Netta yenna-k : « Tanmirt, ay amdakkul. Ihi imi akkagi, tura ad k-d-alseY tamacuhutt-agi-inu. D acu zwar ad bduY, ad k-galleY s Yiṭij-inna d-iceṛqen, netta yettwalin kullec, ar ayen akk ara k-d-iniY, ar d tidett. Yerna ma yella ur iyi-tumineḍ ara, akken kan ara naweḍ Yer tčiṭa tamezwarut n tmurt n Tisalya, steqsi lYaci. Steqsi-ten, ad ten-tafeḍ akk Yef wayagi ittmeslayen, imi dinna Yur-sen i teḍra tmacahutt-agi. Ulac di tmurt n Tisalya win ur tt-nessinen ara. Win testeqsaḍ, ad k-tt-id-yales. Ssnen-tt akk. D acu uqbel ad bduY, issefka-k ad teẓreḍ diYen anwa nekkini, anisi d-kkiY. Nekkini sawalen-iyi Arisṭuman n Uyegyu (10), d nekkini i yezzağawen afeṛmaj d tament d wayen akk nniḍen i ttbaren n Tisilya, n Buyisya (11) d Iṭulya (12). NniY-ak ihi, d acu-t wass-n, sliY ad zenzen afeṛmaj di Hipata (13), tačiṭa tameqrant n tmurt n Tisalya. Nnan-d afeṛmaj-nni ara zenzen akken, yelha. Yerna ur Ylay ara. DYa giY akka ṛuḥeY, begseY akken ad d-aYeY kulci. Maca akken qarren, tikwal mačči akken s-tmeyzeḍ, ara tt-tafeḍ. SliY nnan-d iḍelli-nni, ieedda-d Lupus, yuY kulci. NniY-awen ihi, imi wwḍeY, ḥusseY i iman-iw eyiY, tazwara, d abrid ; tis-snat unageY Yef ulac. Akken kan d-teYli tmeddit, kecmeY Yer tiṛma (14) akken ad cucfeY, dYa uffiY dinna Sukṛatis, amdakkul-iw aqdim. UffiY-t yeqqim ar lqaea, yettel sdaxel abelṭu d aqdim, icerreg akk. UffiY-t yuYal d awraY. Ifuk. Ḥaca aglim i yezdin iYes. Ad s-tiniḍ d imeYban-nni akken i tettu ddunit, widak-nni itettren deg iberdan. Yefsed akk. Ur teeqleḍ ara. Mačči d winna ssneY akken zik-nni. Qrib ur teeqileY ara ula d nekkini, Yas akkenni yettilli-yi. UffiY-t di yir tagnitt. Degmi i tlueaY s uxatel. UggadeY ammer ahat mačči d netta. NniY-as : « D acu akka, a Sukṛatis ? D acu i k-yuYen ? D acu i k-yessawḍen akka ? Teẓriḍ d akken deg wexxam-ik, ttYilen-as temmuteḍ. SsufYen ula d nnei fell-ak. Ula d arraw-ik yewwi-ten juğ, yufa-yasen-d anda ara ttillin. Ma d tameṭṭut-ik tesenger iẓri-s fell-ak. Tegguma ad k-tettu. Tegguma ad teiwed argaz almi d asmi tt-ffuṛsin watmaten-is d baba-s. Teğğiḍ axxam-ik isax, rnu keččini tḍeggreḍ iman-ik dag-i. Walli kan, ad s-tiniḍ deg weẓekka i d-teffYeḍ. Tḥecemḍ-aY, ay argaz-agi ! Yerna ur tsetḥaḍ ara tbeddeḍ-d zdat-i s wudem azuran. » - Yenna-k : «Ay Arisṭuman, ammer ad teẓreḍ d acu i yeeddan fell-i, ur d-teqqareḍ ara akkagi. Ur teẓriḍ ara d acu iyi-yuYen almi d imi wwḍeY akkagi. » - Iheddeṛ-iyi-d, iteffer udem-is. Yeqqaṭṭeṛ di lḥecmat. Yesteḥa s yejerbuben-nni yelsa akken. Aeebbuḍ-is yeqqim eeryan. Yettban-d akk yimiḍ-is. Yegzem tasa-w imi tettwalliY akkenni. DYa giY akka, fkiY-as afus-iw akken ad t-id-refdeY, maca yugi ad d-yekker. IYum aqerruy-is, yeqqar-iyi-d : « Anef-iyi ! Anef i zzheṛ ad yeserwet ! Anef-as ad iyi-sken i lYaci am tuṭṭfa n unegmar. »
Nuṭat : 10) Ayegyu : du grec AiYio/Aigium : ville d'Achaïe sur le golfe de Corinthe. 11) Buyisya : du grec Boétia/La Boétie : région se situant en Grèce centrale. 12) Iṭulya : du grec Aitolia/Etolie : Région de Grèce continentale, au Nord du golfe de Corrinthe. 14) Hipaṭa : du grec Hypati/Hypata : ville en Théssalie. 14) Tiṛmi/Tiṛma : du grec thérmé/Thérma : Thermes.
Nekkini ṭṭfeY deg-s, ur s-ṭaxreY ara almi yedda yid-i. Akken d-yekker, kkseY-d yiwet n tlaba Yef aerur-iw, YumeY-t, dYa wwiY-t yid-i Yer tiṛmi; sardeY-as, dehneY-t s waylu, fkiY-as abeḥnuq swayes iḥukk aglim-is. Iḥukk iḥukk almi tekkes teYrift-nni n ilefḍan yekkren deg weksum-is. Akken yuYal d azedgan, wwiY-t yid-i, Yas akkenni eyiY, Yer usensu, anda akkenni kriY taxxamt. Ur t-sawḍeY ara almi tent-ṛwiY. Yaeya. Ur yezmir ara ad ibedd. YettleYway am uYeddu. Akken nekcem Yer texxamt, greY-t s usu, dleY-t akken ad yeḥmu. Syen s akkin, fkiY-as amačča d tisit, rniY ulseY-as-d kra n tmucuha akken ad t-sedhuY. Netta yella yakkan ira ad yemeslay. Wissen ma d tisit i s-yullin ar uqerruy, nniY-awen yuYal yufa iman-is, yebYa maḍi ad iqesseṛ. Cwiṭ akka, iger-d nnehta, yessufY-d takurt-nni yella deg idmarren-is, iwwet deg unyir-is, isuY : « A tawaYit-iw ! A tin yeḍran yid-i ! Nek yettnadin zzhu, atan tura wanda d-griY ! ṚuḥeY ad walliY igladyaṭuren, atan Yer wanda iyi-sawḍen ! Am akken teẓriḍ, asmi d-fYeY deg wexxam, unageY ar Makkidunya (15), Yur-i dinna cYel n lkumiṛs. DYa qqimeY-n dinna 10 wagguren. Asmi d-zziY, wwiY-d yid-i aṭas iṣurdiyen. Akken d-wwḍeY ar tčiṭa n Larissa (16), nniY-as ad sgunfuY dinna ciṭuḥ, ad walliY igladyaṭuren. UffiY lYaci meṛṛa fell-asen ittmeslayen, dYa riY ad ten-walliY ula d nekkini. Maca imi tedduY s amkan, zegreY yiwet n urti akken, ur uḥtameY ara almi d uffiY iman-iw zzin-iyi-d yemkeṛḍen sya wesya. Akken iyi-snecwen, dYa rewleY-asen. YeffeY-iyi leeqel. TtazzaleY, ttazzaleY almi d-uffiY iman-iw deg yiwet n ttberna. Llal n ttberna-nni isem-is Miṛuwi. SutreY deg-s akken ad iyi-tesens. UlseY-as d acu i yeḍran yid-i, deg wesmi d-ffYeY deg wexxam almi d tagnitt-nni i deg mlaleY yid-es. Miṛuwi d tameṭṭut yelhan. Teskcem-iyi s axxam-is, tebedd-ed Yur-i, ulac akk d acu iyi-ixuṣen. Axxam-is yuYal d axxam-iw : ččiY, swiY, rniY gganeY yid-es. Anect-agi akk baṭṭel. Wwet wwet, asru yezri, dYa ttuY iman-iw. Ad s-tiniḍ yella win iyi-qnen Yer-s. Ammer ttaffeY ad qqimeY kan din. FkiY-as ula d talaba-nni akken iyi-d-ğğan yemkerḍen Yef uzagur-iw asmi akkenni i iyi-zwin. NniY-awen ihi, rniY kra n wussan, uffiY-d axeddim. XeddmeY d amaggay. XeddmeY, ttakkeY-as iṣurdiyen-nni d-sayaseY. Ussan-nni mazal deg-i ciṭuḥ n tezmert, dYa rehneY-tt fell-as. NniY-ak ihi ttuY iman-iw almi iyi-tettu ddunit. UfiY-d iman-iw di tegnitt-nni dYa ideg iyi-d-tufiḍ. Kra d tameṭṭut-nni i yuYeY, kra d lbext-iw ! » - NniY-as : « S Puliks (17), ar ayen yeḍran akk yid-ek, ar drus. Imi d keččini i d-yewwin tawaYit s ufus-ik. Issefk ad ttesufriḍ ugar, keččini yeğğan tameṭṭut-ik d warraw-ik, tḍefreḍ tameṭṭut nniḍen. » - Netta, Sukṛatis, isers aḍad-is Yef yimi-s, yenna-k : « Ccet ! Ccet ! » - Yexzeṛ akka d wakka, ma ulac win s-d-yeslan, yuYal yenna-k : « Ur d-teqqar acemma, ur d-teqqar acemma Yef tmeṭṭut-agi i Yef k-d-meslayeY. Ad k-d-tsel. Tameṭṭut-agi Yur-es tazmert n tgennawt. Ad tendemmeḍ, a weyak ! » - Nekkini nniY-as : « S tidett-ik dYa ? Tameṭṭut-agi d tagelliṭ n ttbaren neY d acu-tt ? » - Netta yenna-k : « Tameṭṭut-agi d stut. Tezmer ad teYḍel igenni, ad tesYer tiliwa, ad tesker agad yemmuten, ad tṣubb igennawen Yer tmurt, ad texsef itran, tezmer maḍi ad tessiY times deg inefri s timad-is. » - Nekkini nniY-as : « Ttxil-ek, kkes tiktiwin-agi n tetṛağidit deg wallaY-ik ! Kkes taksiwt n wurar n tyatṛ, meslay-iyi-d kan Yef ayen yellan, akken ttmeslayen medden meṛṛa. » - Yenna-k : « Triḍ ad k-d-alseY yiwen neY sin yehdumen tga, neY ma triḍ ad k-d-alseY aṭas ? » - NniY-as : « Ales-d ! » - Yenna-k : « Ihi tameṭṭut-agi, ticki tra ad tḥemmel argaz, mačči kan ma yella d mmi-s n tmurt-is, ula d widak yettidiren di tmura idergen, di Lhend neY di Yityupya, anect-agi akk d turart Yur-es. Win i s-yehwan ad t-id-tseYli. Yerna imi triḍ ad teẓreḍ, atah ihi d acu akk i tga tmeṭṭut-agi, yerna s zdat inagan : yiwen seg imdukkal-is, neY ma triḍ deg widak-nni tḥemmel, twalla-t igen d tmeṭṭut nniḍen, tenna-yas yiwen wawal, dYa yuYal d akasṭuṛ. Terra-t d akasṭuṛ imi netta, yal tikelt m’ ara t-ḥeṛsen inegmaren, ad yegzem ddwaxel-is, ad sen-ten-yeğğ. Akken i tra tmeṭṭut-agi ad teḍṛu d wemdakkul-nni-ines. Ɣef ayagi i t-terra d akasṭuṛ. Yella diYen wayeḍ, wagi yella Yur-es ttberna ar tama-ines, yiwwas yeserfa-tt, dYa terra-t d amqerquṛ. Nnan-ak mazal-it ar ass-a yettidir di tbettit n ubinum (18). Nnan-d tikwal yettali-d Yer yimi n tbettit-nni, yesḥillif-ed i ikelyanen-nni-ines n zik-nni m’ ara d-eeddin zdat-es. Nnan-ak ad ten-iwali kan ad yebdu yesquṛqiṛ. Yella diY yiwen wergaz, winna d abugaṭu, nnan-ak yettmeslay fell-as ayen n dir, dYa tga akka terra-t d ikerri. Nnan-ak mazal-it ar ass-a ixeddem. Maca nnan-ak im’ ara yewweḍ Yer tribinal, mačči d lehduṛ i yeheddeṛ, d asbabaebee i yesbeebue. Yiwet n tmeṭṭut diYen, tagi d tameṭṭut n yiwen wemdakkul-is, tregm-itt, dYa terra-tt s tadist, syen sakkin tmedl-as aeebbuḍ-is, dYa teğğa-tt akken. Nnan-k ṣafi tura 8 iseggasen aya deg wasmi terfed s tadist, mazal-itt ar ass-a s ur d-turiw ara. Nnan-ak yewweḍ ueebbuḍ-is anect-ilat. Ad s-tiniḍ d lfil i yellan s daxel-is.
Nuṭa : 15) Makkidunya : du grec Makédonias/Macédoine. 16) Larissa : du grec Larisa : ville grecque située au bord du fleuve Pénée. Elle est le chef lieu de la Théssalie. 17) Puliks : du grec Polydéukês/Pollux : frère de Castor, fils de Zeus et de Léda. 18) Abinum : du latin vinum/Vin.
Mačči d tikkelt neY d snat i tt-texdem. Aṭas i teserwet. Mačči d yiwen neY sin yemdanen i tmerret. Yiwen wass rfan fell-as lYaci, dYa gerwen mgal-is. Ggulen d akken ar txelleṣ akk ayen tga. Bgesn-as. Ran akken ad tt-utraren. Maca, nettat tettkacaf, teẓra d acu is-tt-heggin. Am Midiya (19), i wumi yefka ugellid n Kṛiyun (20) yiwen wass n zayed di tudert-ines, dYa tesnegger-iten akken ma llan. Teqd-iten akk di tmes n twenza n wureY-nnsen, am netta, am yelli-s. Akken tamYart-agi, teffeY ar lexla, wissen d acu i d-texdem, - akkagi iyi-d-tules yiwen wass, ass-nni tella tugar-itt tissit - teḥbes akk imezdaY n tmurt-nni sdaxel n yexxamen-nnsen, yiwen ur iteffeY, yiwen ur ikeččem. Ttwaḥbsen deg ixxamen-nnsen. Ur zmiren ara akk d-ffYen, li-d di tewwura, li-d di ṭṭiqan. Ur zmiren a d-fetken ula d leḥyuḍ. Ttwaṭfen am yefṛax. Teğğa-ten akken acḥal n wussan. Ur sen-tebri yara, almi d asmi bdan ttrun, ttḥellilen-tt, ggulen-as d akken ur tt-kkaten ara, swamek imiren i ten-teğğa ffYen-d deg ixxamen-nnsen. Ggulen maḍi d akken ar win ar yuYalen ad yerfed, deg wassen d asawen, afus-is Yer-s, neY ad iwehhi kan akka d awehhi Yer-s, ar d nutni ara d-yekkren Yer-s; ar d ixelleṣ ayen ur yečči. Maca winna s-d-yesYimen, ur ieeṭṭel ara, am netta, am lwacul-is, netlen. Nnan-ak kkren-d yiwen wass lYaci, ufan-ten-id ulac-iten. Ur iban d igenni i ten-yeččan neY d lqaea i ten-isbeleen. Tegla ula s lḥaṛa-nnsen. Ula d axxam-nnsen yettuxefa. Nnan-ak teqlae lḥaṛa-nni f lssas, tegla s wefrag d tmazirt, tewwi-ten Yer tmurt-nniḍen, tsers-iten din. Nnan-ak tsers-iten Yef yiwet n tiYilt akkenni, ulac ula d abrid Yer-s. Rnu diYen amkan-nni, nnan-ak ulac deg-s ulamma d tiqit n waman. Nnan-ak imi tewweḍ Yer dinna, deg wakken tuffa ixxamen n tmurt-nni m yeḥṛasen wa Yer wa, ulac anda ara tessed lḥaṛa-nni, dYa tga akka tḍeggeṛ-itt zdat n tewwurt n tčiṭa-nni, tunfa-s dinna, tuYal-ed.»
Nuṭa : 19) Midiya : du grec Midéia/Médée : Elle est magicienne, comme sa tante Ciecé. 2O) Kṛiyun : du grec Kréôn/Créon : roi de Corinthe qui accueillit Jason et Médée venus de Colchide.
NniY-as : « Waeṛit tedyanin-agi iyi d-tulseḍ, a Sukṛatis. Mačči d akellex. Waeṛit aṭas. Degmi ula d nekkini, aql-in ikcem-iyi uferfur. ZemreY ad d-iniY maḍi tkcem-iyi tugdi. Mačči d asennan iyi-tsentaḍ deg wallaY-iw, d tasara kan akken, aql-i nniY-ak. UgadeY akken tagi tesla-d akk i wayen d-nenna fell-as. Kker, kker ad ngen. Azekka zik ara nekker. Mi neṛza kan lakṛuṭ, ad nerwel di tmurt-agi. Ad nṛuḥ ar wanida ur tezmir ara akk ad aY-d-taf. »
Ur d-fukkeY ara awal, Sukṛatis, ciṭuḥ d eeggu, ciṭuḥ d tissit, walaY-t yesred. Igen yerna yesxerxuṛ. KkreY, medleY tawwurt, rriY-as aẓekrun, rniY sendeY Yer-s ameṭreḥ-inu, dYa ḍelqeY akken ad gneY. WwteY akk ad gneY, ulac. Maca deg wakken eyiY, bdant meddlent wallen-iw. Akken kan wwḍeY ar wemnaṛ n tguni, sliY i tewwurt teṣeeṣee. Iban kan akka mačči d imakaren. Tdegger-itt-id yiwet n lfuṛsa, d ayen kan. Tqele-itt. Tegla s umeṭreḥ-nni-inu i yellan yakan ibedd ḥaca Yef tlata iḍarren, nek YliY-d ar lqaea, ameṭreḥ-nni-inu yerna-d fell-i, iYum-iyi.
Degmi qarren tella teḍsa di twaYit. Ula d tawaYit tezmer tikwal ad d-tejbed deg-k imeṭṭawen n teḍsa. Ɣas akkenni yeḍra-d yid-i wannect-nni, ur zmireY ara ad ṭṭfeY taḍsa imi d-uffiY iman-iw uYaleY am yefker. ḌelqeY af udem, ma d ameṭreḥ-nni-inu, am uYaref, yerna-d fell-i. Cwiṭ akka, sḍaleY-d taqqerruyt-iw seddaw uYaref-nni, xeẓreY akka d wakka ma yella kra ara walliY, dYa banent-iyi snat n tlawin. Tilawin-nni muqrit di leemeṛ, yiwet tewwi-d yid-s taftilt, tayeḍ tewwi-d cencafa akk d usefud. Knant Yer Sukṛatis, akken mazal-it yesxerxuṛ. SliY-as i tinna yeṭṭfen akken asefud tenna-yas : « Twalaḍ, a Puntiya, a weltma, d Andimyun-agi (21), d Ganimidi-yagi (22) iyi-ččan temẓi-w. D wagi ukud ddreY, i ḥemmleY, tagara yerwel, yeğğa-yi. Timseqeft ihedder fell-i. Ayen akk yedder yid-i, tagara ira ad yerwel. Ira ad iyi-yeğğ am Kalipṣu (23), yeğğa bu txidas n Udissus (24). Yeğğa-tt weḥd-s di tegzirt-ines, tettru. » - TuYal tweha-d afus-ines Yur-i, tenna-yas : « Ma d argaz-agi, a Puntiya, a weltma, wagi d Arisṭuman, d wagi i ittḍebbiṛen fell-as. D wagi i d-yussan akken ad t-yawi. Akken ad t-yesegmeḍ fell-i. Atan tura yufa-d iman-is zdat yimi n lmut. Anda ara yerr ? Atan tura yeḍleq di tYerYert seddaw wusu-s, yesṭuṭuc-ed akken ad iẓer d acu i nxeddem. YettYil-as ad as-ffYent i yiri. Yettu akk d acu i d-yenna fell-i iḍ yezrin. Yettu d akken d netta i d inigi n wayen akka yeḍeṛṛun. Tura ad yeḍfer amdakkul-is. Tura ad isselek ayen ur yečči. »
Nuṭat : Andimyun : du grec Endymion : Endymion est l'amant de Séléné, la déesse de la lune. A sa mort, il obtient de la déesse qu'il conserve sa beauté dans un sommeil éternel. 22) Ganimidi : du grec : Le désirant comme compagnon, Zeus prit la forme d'un aigle et enleva le bel adolescent dans les plaine de Troade. 23) Kalipṣu : du grec Kalupso/Calypso : Nymphe de l'île d'Ogygie, elle accueillit Ulysse qui venait de faire naufrage. Amoureuse de lui, elle s'efforçq vainemant, pendant sept ans, de lui faire oublier sa patrie et son épouse, dans sa grotte enchantée. 24) Udissus : du grec Odysseus/Ulysse : l'un des héros de la mythologie grecque.
Akken kan sliY i imeslayen-agi, tebda tettqiṭṭir deg-i tidi d tasemmaṭ. Tewwet znezla deg weeebbuv-iw. BdiY ttembwiwileY, kkateY s tqejiṛin-iw akd tfettusin-iw, ula d ameṭreḥ-nni d-yernan fell-i, ḥulfeY-as yettergiggi. Cwiṭ akka tenna-yas Puntiya : « AyYer, a weltma, ur t-nettqezie ara cwiṭ cwiṭ akken ttqezzieent akken tbakucin (25) irgazen ? AyYer ur t-netteqen ara ? AyYer ur s-ngezzem ara tacrurt-is ? »
Nuṭa : 25) Tabakuct/Tibakucin : Bacchantes : des femmes qui célébraient les mystères de Dionysos-Bacchus.
Akken tekfa ameslay, SliY-as i Miṛuwi, mektaY-d isem-is, imi fell-as iyi-d-yemeslay Sukṛatis iḍ yezrin, sliY-as tenna-yas : «Xaṭi, ad t-neğğ ad yidir. Ad t-neğğ akken ad yenṭel amdakkul-is. » - TuYal tekna Yer Sukṛatis, tesuffeY-it-id Yer yiri n wusu, dYa tesenta-yas asefud-nni di tama tazelmaṭ n wemgerḍ-is. Akken kan d-fuğğen idammen deg wemgerḍ n Sukṛatis, dYa Miṛuwi tesendi-yas taylewt akken a tt-teččaṛ. Atah d acu i wallaY s wallen-iw. Yerna diYen, wissen ma yella d tanamit Yur-s, akken kan twalla Sukṛatis d ayen yeqaṭṭer, tger afus-is sdaxel n tfidi-nni s tga akken s usefud, tegr-it deg idmaren-is, tekkes-as-d ul-is. SliY i yiwen ṣṣut Yer daxel n taYect n Sukṛatis, ad s-tiniḍ d ṣṣut n tsebexbaxt. Iban kan akka imiren i t-teffeY tudert. Puntiya teṭṭef cencafa-nni d-tewwi yid-s, terra-yas i Sukṛatis Yef umgerḍ-is, tenna-yas : « A cencafa, kem i yellulen deg ilel, kker ad tzegreḍ asif ! » - Akken kfant cYel-nnsent, ttheggint iman-nsent akken ad ffYent, ggant akka refdent ameṭreḥ-nni-inu, qumcent sennig wudem-iw s nuba, sfaṛeent iḍarren-nnsent, dYa sracwent fell-i. Rran-iyi d abrun n ibeccan. Tezfer tegnitt.
Akken kan tent-yefka igerid n tewwurt, ṛuḥent, dYa kulci yuYal akken yella. Kulci yuYal s amkan-is. Ad teggaleḍ ma yella akk d acu yeḍran. Lelwaḥ n tewwurt bedden, medlen, tẓekker ṭṭelea n tsarutt. NniY-awen ad s-tinid ulac akk d acu yeḍran. Ulac akk anwa i d-ikecmen. Ma d nekkini, lliY mazal-iyi ẓleY di tYerYert. MleliY. Ur ẓriY ara akk anda lliY. Tafekka-nni-inu yaeyan tetteumu sdaxel n ibeẓdan-nnsent. Ad s-tinid imiren i d-ffYeY di teebbuṭ n yemma. SerdeY am win yemmuten. QarreY-as : "I tura, d acu ara yeḍrun yid-i ?" D acu ara yeḍrun yid-i azekka m ara d-afen argaz yemzel di texxamt-iw ? Anwa ara iyi-yamnen Yas akkenni d tidett ara sen-iniY ?" - SselY-asen di tura i lYaci, qarren-iyi-d : "Acimi ur tmeğdeḍ ara ? Acimi ur d-tsawleḍ ara ? Ammer Y-d-tsawleḍ tili ad d-nas akken ad k-nefdu. Amek armi keččini akk s timad-ik ur tezmireḍ ara i snat n tlawin ? Amek armi argaz yemzel zdat-ek, yerna ulac d acu i d-tenniḍ ? Yerna imi theddreḍ, amek armi keččini ur k-zzlint ara ? Amek armi k-ğğant ur k-nYint ara, Yas akken ẓrant keč d inigi n wayen gant ? Ihi imi tselkeḍ ur k-tenYi yara iḍ yezrin, Yas kan uYal."
SselleY i yemslayen-agi. Tezzin deg wallaY-iw. Iḍ iteddu. Yettkemil abrid-is. Ma d nek qimmeY, qimmeY ttmeyizzeY. TtmeyizzeY amek ara xedmeY. UYaleY nniY-as d tarewla kan ara iyi-selken di taluft-agi. NniY-as ad ṛğuY alamma yuli wass, ad nesreY s tuffra. Ad ṭṭfeY abrid-iw. NniY-ak ihi, mazal d-ifuğ yizir amenzu n tafat, kkreY, xemleY lqec-iw, eeddaY ad lliY tawwurt, ulac. Tweeeṣ. Tegguma ad teldi. BdiY sextutuceY di tsarutt, tezziY-tt akka d wakka sdaxel n teclalt, ulac. Tegguma ad teldi.
Akken uyseY, sawleY i wergaz-nni yetteasan asensu-nni, netta yuY-it lḥal yeṭṭes zdat n tewwurt, nniY-as : "Lli-yi-n tawwurt. Ad ṛuḥeY. Qrib ad yalli wass, ilaq-iyi ad ṛuḥeY tura kan." - Aeessas-nni yerra-yi-d awal akken yegerḍuḍes, yenna-yi-d : "Ṭṭes ! Ur teẓriḍ ara d akken deg yiḍ iberdan ččuṛen d imakaren. Triḍ ad k-eerrin neY ? Waqila keččini tettnadiḍ Yef lmut-ik waqila, ay argaz-agi ! Ad s-tiniḍ yella kra txedmeḍ. Qqim ard yalli wass, ad tṛuḥeḍ. Nek, aql-i nniY-ak ur k-in-ttelliY ara tawwurt. Ɣas keč triḍ ad ttemteḍ, nekkini, ur k-ttağğaY ara ad teffYeḍ akka imira." - Nek nniY-as : «Aha lli-yi-n tawwurt ah ! Ur yetteeṭṭil ara. D ayen yulli wass. Yerna imi teqqareḍ d akken iberdan ččuṛen d imakaren, d acu ara iyi-yakren i nekkini ? Ulac d acu i seiY ar Yur-i akken ad iyi-yakren. Qarren : win yellan eeryan, ur zmiren ara a t-akren miyya imakaren.» - Aeessas-nni yerra-yi-d, akken yeggeṛḍuḍes, yenna-k : "Ayen akka tuyseḍ ad tṛuḥeḍ akka imira. Ad s-tiniḍ tezliḍ amdakkul-nni-inek, winna akken yegnen yid-ek. Degmi triḍ ad trewleḍ akken ad tselkeḍ aqerruy-ik !"
Imi sliY i imeslayen-agi, cfiY teldi lqaea ger iḍarren-iw. WallaY Ṭaṛṭaṛus (26), wallaY Kiṛbiṛus (27) zdat n tewwurt-ines, ieus-iy-d s tlata iqqurray, yelli-d imawen-ines akken ad iyi-yečč. NniY-as Yef wayagi ihi ur iyi-tenY' ara Miṛuwi. Teẓra anda ara d-griY. ZiYenna mačči d aYiḍi i tt-YaḍeY. Teẓra d acu iyi-ggunin. Teẓra ad d-griY Yef lakeṛwa. UYaleY zziY ar texxamt-iw, qarreY-as : "Ay ul-iw, anita lmut i yesehlen, maca ẓẓheṛ-iw ur yi-d-yefk' ara ula s wacu ara nYeY iman-iw ? UYaleY muqleY ameṭreḥ-nni-inu, nniY-as : "Ay ameṭreḥ, keččini teẓriḍ d acu i yeḍran iḍ yezrin. Ḥaca keččini i liY d inigi. Ḥaca keččini i yeẓran tidett. Ḥaca keččini i yezmren ad s-n-yini d akken mačči d nekkini i yenYan tamgeṛṭ-agi. Ḥaca keččini i yezemren ad sen-yini tidett, neY xerttum, efk-iyi-d ttawil swayess ara nYeY iman-iw. UyseY ad ṣṣubbeY ar Waydes (28). Ɣiwel efk-iyi-d aflu (29) n sslak." - TtmeslayeY, ttmeslayeY, dYa cwiṭ akka, wallaY amrar-nni, swayes cudden amṭreḥ-nni akken ad tẓewren. GiY akka kkseY-t-id, giY tiyersi, sukkeY-tt di tgejdit-nni yellan seddaw ṭṭaq n ssqef, ẓewreY-tt akkan iwata, ulliY Yef umeṭreḥ, zdiY lqedd-iw, greY aqerruy-iw di tyersi-nni, degreY ameṭreḥ-nni s uḍar-iw, dYa amrar-nni yeqerṣ. ƔliY-d sufella n Sukṛatis. XeẓreY amrar-nni, ufiY-t yerka. Ɣef wayagi dYa ur yewwi ara ddeṛk-iw. NniY-awen ihi imi d-YliY sufella n Sukṛatis, gliY-d yes-s di ddefqa-nni, neYli-d akkenni ar lqaea. Ata Ueessas-nni n usensu yelli-d tawwurt, ikecm-ed Yer texxamt. Akken kan Y-d-iwalla akkenni, dYa yebda yettuYu : "Anida-k ? Llina triḍ ad trewleḍ di tlemmast n yiḍ, tura txemteḍ deg wusu, tewteḍ-tt d iḍes." - Cwiṭ akka ukiY-d. D acu iyi-d-yesakin, ur ẓriY ara. Wissen d aYelluy-nni d-YliY ar laqaea neY ahat d aeessas-nni n usensu imi yettuYu. NniY-awen ukiY-d, lliY-d allen-iw, dYa wallaY Sukṛatis yekker s ibeddi, yenna-yas i weessas-nni : "ZiYen sdayemmi keṛhen iminigen ieessasen n isensuyen. Am wagi. Iban kan akka yulli-d Yer texxamt, akken ad Y-yaker. Yerna assuYu. D netta iyi-d-yesakin, Yas akkenni eyiY."
Nuṭat : 26) Ṭarṭarus : du grec Tartaros/Tartare : Enfer. 27) Kiṛbiṛus : du grec Kérbéros/Cerbère : chien à trois tête, gardien des enfers. 28) Aydes : du grec Hades : dieu des enfers. 29) Aflu : du grec Oplo : arme.
DYa giY akka kkreY-d ula d nekkini, feṛḥeY d ayen kan imi wallaY Sukṛatis ur yemmut ara. XeẓreY aeessas-nni, nniY-as : "Atan, ay argaz n leali, atan wemdakkul-iw, winna d-tenniḍ akken llina zliY-t. ẒriY tṣekreḍ. Yef wayagi i d-tenniḍ akka." - MuqleY Sukṛatis, uẓaY Yer-s, gerY-as timeYlal, sudneY-t akk. Ma d netta, imi akkenni uẓaY ar Yur-es, yesraḥ-ed ibeẓdan-nni swayes iyi-cucfent tlawin-nni, idegger-iyi-d, yenna-k : "Wexxeṛ akkin, tettraḥeḍ d lkabbina." - YuYal yesteqsa-yi-d, kan akka s ttawil, yenna-k : "AyYer tettraḥeḍ d ibeẓdan ?" - Maca nekkini, qaṭreY di lḥecmat, riY ad s-rreY, uYaleY beddleY ameslay. GiY akka ffkiY-as afus-iw, nniY-as : "Kker, kker, a nṛuḥ. Kker, ulac am tikli n ṣṣbeḥ." - Syen sakkin refdeY-d lqecc-iw, xelṣeY aeessas-nni n usensu, dYa neṭṭef abrid-nneY.
Nedda amecwaṛ, dYa ata yeffeY-d yiṭij. YessaY-d tafat-ines Yef lqaea. Giɣ akka ḍegreY tiṭ-iw Yer wemgerḍ n wemdakkul-iw, anda akkenni i s-tger tmeṭṭut-nni asefud, nniY-as : "Awah, waqila d tisit i k-yugaren. Atan Sukṛatis zdat-ek. Ulac d acu i t-yuYen. Atan s lekmal-is. Anda-tt tfidi ? Anda-tt ccama ? Anda-tt cencafa-nni i s-terra akkenni ?" - UYaleY neṭqeY Yer Sukṛatis, nniY-as : "Degmi ziYenna iqarren imejayen, win yeččan aṭas tameddit, yeswa aṭas, ad yeseeddi yir iḍ. JeṛbeY-t. Iḍelli tameddit, cciY aṭas, swiY aṭas, almi wallaY tamgeṛṭ zdat-i. Yerwi uqerruy-iw. Ula imi d-ukkiY, ḥulfaY ččuṛen ifassen-iw d idammen."
Sukṛatis yezmumeg d taḍsa, yenna-k : "Xaṭi, mačči deg idammen i telqiḍ, keččini telqiḍ deg ibeẓdan. Ula d nekkini. Ula d nekkini, urgaY iḍ yezrin zzlan-iyi s usefud, degmi tura iqeṛḥ-iyi wemgeṛḍ-iw. ḤulfaY diYen am akken yella win iyi-d-yekksen ul-iw. DiY keč, atan iḍaq deg-i nnefs. Aqli-n tedduY ttergiggint tgecrar-iw. TedduY ttmiliY. Ilaq-iyi ad ččeY ciṭuḥ akken ad iyi-d-uYalen ifadden."
GerY afus-iw Yer daxel n uṣaku-nni i yellan Yef aerur-iw, nniY-as : "Yella weYrum d ufeṛmaj. YyaY ad nsenned Yer tasaft-agi, ad nečč ciṭuḥ."
Neqqim seddaw tasaft-nni, dYa nebda ntett. Sukṛatis itett s lemYawla, iban kan akka yelluẓ. Cwiṭ akka, walaY-t yettiwṛiY wudem-is, yettuYal ad s-tiniḍ d udem n lmegget. Skud itett, skud yettbeddil wudem-is, tteffYen-t idammen. Imi t-wallaY akkenni, xeleeY. Deg wakken xeleeY, tbedd-iyi tufiẓt n weYrum deg ugerjum-iw, Yas akkenni d tamecṭuḥt, tkers am tkurt, tugi ad ttṣubb, tugi ad d-talli. Rnu lYaci-nni i d-yetteeddin, kemlen-iyi. YeffeY-iyi laeqel. Anwa ara yamnen ma iwalla sin yemdanen teddun akken, yiwen deg-sen yemmut, anwa ara yamnen d akken mačči d winna nniḍen i t-yenYan ? Sukṛatis, akken yečča aṭas di lqut-nni, atan tura yeṭṭef-it fad. YebYa ad isew. Cwi kan seddaw tasaft-nni yella wasif. Asif-nni rsen waman-is am umdun. Rnu diYen ttqiṭṭiṛen ad s-tiniḍ d lfeṭṭa neY d krisṭal. NniY-as i Sukṛatis : "Sew, sew alama teṛwiḍ di tala-yagi ur nettfakan ara." - Sukṛatis yuẓa Yer rrif n wasif-nni, yeqqumec, ifeṛṛee iḍarren-is, dYa yesekna imi-s Yer waman akken ad isew. Mazal wwiḍen icenfiren-is Yer waman-nni, tjelb-d cencafa-nni deg umgerḍ-is, dYa iḍfeṛ-itt-id weḥrir n idammen. WallaY Sukṛatis yemleli, iṛuḥ ad yeYli Yer daxel n wasif, dYa mYeY, ṭṭfeY-t-id, rriY-t-id Yer rrif n wasif. RiY a t-ḍelqeY Yef weksa, dYa teffeY-it tudert. Yemmut ger ifassen-iw. TtruY, ttruY almi snegreY iẓri-w. UYaleY refdeY-t, neṭleY-t anda akkenni yemmut, rrif n wasif-nni. Akken t-YumeY s ṛṛmel, dYa rewleY s yenni. TedduY ttergiggint tgecrar-iw. Ur ẓriY ara akk d acu iyi-ttṛağğin. Ur ẓriY ara d acu ara yeḍrun yid-i. S kra yekka webrid, ulac win i d-muggreY. Texla tmurt. TedduY sexṛabeY rrkeḍ-iw. TedduY shetriffeY. TedduY almi ffYeY di tmurt-nni. BeddleY tamurt. WwḍeY ar tmurt n Anaṭulya (30). DYa zedYeY dinna. SulliY axxam. BeddleY tameṭṭut. BeddleY tameddurt.
Nuṭa : 30) Anaṭulya : Turquie actuelle.
Atah d acu i d-yules Arisṭuman. Akken yekfa, yezzi-d Yur-i wemdakkul-nni-ines, yenna-yi-d : "Werğin sliY i tmacahutt am tagi. Werğin sliY i tguri am tagi. I keččini, tbaneḍ-iyi-d d argaz n leali, tumneḍ dYa s tmacahutt-agi ?' - NniY-as : "Nekkini umneY d akken kulci yezmer ad d-yeḍru. UmneY d akken ayen akk yuran ad ieeddi Yef yemdanen. Ad ieeddi ama fell-ak, ama fell-i, ama Yef wayen nniḍen. Tikwal iḍeṛṛu ugar n wayen akka d-yules wemdakkul-agi-nneY. Ɣas akkenni m ara tent-yeḥku i yebeṛṛaniyen tekkat-iten baYa. Ttbanen-d am akken ur uminen ara. Tura ma terriḍ-tt-id Yur-i nekkini, triḍ ad teẓreḍ ma yella umneY ayen akka d-yules wemdakkul-agi-nneY neY ala, nek, ad ak-iniY umneY. Mačči kan umneY-t, ad k-iniY maḍi d akken lemziya-ines anect-ilatt, imi ur s-ukiY ara akk i webrid, Yas akkenni yezleg yerna yesawen. Ula d agmer-inu yestaefa deg-i, imi mačči d netta iyi-d-yewwin almi d tawwurt n tčiṭa. D imeẓẓuYen-iw iyi d-yesawḍen.»
Atah wamek kfan umeslay d webrid gar-anaY. Imdukkal-nni rran zelmeḍ. Ṛuḥen Yer yiwet n lfirma d-yezgan dinna kan, ma d nekkini, rriY yeffes. KecmeY Yer yiwet n ttberna n yiwet n temYart akken, steqsaY-tt : "D tagi i d tačiṭa n Hipiṭa ?" - TamYart-nni tenna-k : "D tagi." - NniY-as : "Tesneḍ Milun, akiwis (31) amenzu n tčiṭa n Hipiṭa ?" - WallaY tamYart-nni teneqneq d taḍsa, tenna-k : "Milun-inek, akiwis amenzu n Hipiṭa, yezdeY beṛṛa n tčiṭa." - NniY-as : Ttxilem, a yemma tamYart, m ur iyi-tenniḍ, amek iga wergaz-agi ? Anida yella wexxam-is ?" - TamYart-nni tesken-iyi-d yiwen wexxam akkenni, tenna-k : "Twallaḍ axxam-inna d-yezgan m ara teffYeḍ i tčiṭa, axxam-inna bu ṭṭiqan d yerran Yer dag-i, ma d tawwurt-ines tefka-d s abrid, d wihina i d axxam n Milun-inek. Milun-inek yerka di cci, maca ulac win i t-iḥemmlen di tmurt-agi. Segrarbent-ett ccaḥa d texnanasin. Rnu rba, ur k-ireṭṭel ara iṣurdiyen, ḥacama teṛhneḍ-as ureY neY lfeṭṭa. Degmi i d-yufa iman-is weḥd-es. Ur yesei yiwen s idis-is, ḥaca tameṭṭut-is d tqeddact-is. Ad t-twalliḍ, ad tYileḍ d amattar. - Imi d-tenna temYart-nni annect-nni Yef Milun, ṭṭreḍqeY d taḍsa, nniY-as : "Tagi d ṭṭmana d tuzna n wemdakkul-iw Dimiyaṣ. D netta iyi-d-yuznen Yer wergaz-agi. Maca Yef wayen akka d-tenniḍ, aql-i nniY-am ad cedhiY iraggen n tkuzint."
Nuṭa : Akiwis : du latin Civis/Citoyen.
Akken s-nniY akka, kemleY abrid-iw. TedduY ttmeslayeY weḥd-i. Akken wwḍeY ar zdat wexxam n Milun, bdiY kkateY Yef tewwurt. Maca tawwurt-nni, deg wakken ẓẓayet, ulac win i d-yeslan. Degmi uyseY, uYaleY kkateY sawalleY. Cwiṭ akka, telli-d tewwurt-nni, tfuğ-ed deg-s yiwet n teqcict d tamecṭuḥt, tenna-k : "Keččini iran akka ad Y-d-teṛzeḍ tawwurt, d acu i teseiḍ ad tṛehneḍ akken ad k-neṛḍel iṣurdiyen ? NeY ḥaca keččini ur neẓrin ara d akken nekni nqebbel kan ureY d lfeṭṭa ?" - NniY-as : " Ini-iyi-d, deg wexxam i yella bab n lḥaṛa-yagi ?" - Tenna-k : "Deg wexxam i yella. AyYer aeni testeqsayeḍ fell-as ?" - NniY-as : "GliY-as-d s tebratt, yura-yas-tt-id Dimiyaṣ." - Tenna-k : "Arğu dagi. Ad ṛuḥeY ad s-iniY." - DYa tga akka terra-d tawwurt-nni, tẓekker-itt-id s daxel, tṛuḥ. Nekkini gguniY-tt dinna. Cwiṭ akka diYen, attan teqcict-nni tuYal-ed, telli-yi-d tawwurt, tenna-k : "Kcem. A la k-yettṛağğu." - KecmeY. ḌefreY taqcict-nni. Tewwi-yi almi d Yur-es. UfiY-t Milun yeẓẓel Yef umeṭreḥ d amecṭuḥ. UfiY-t akken kan iqeṛeb ad yečč imensi. Zdat-es ters ṭabla d tilemt. Ma Yer iḍarren-is, teqqim yiwet n tmeṭṭut. Yeẓra-yi-d kan, yesken-iyi-d ṭabla-nni, yenna-k : "Qqim !" - NniY-as : "Tanmirt." - DYa giY akka fkiY-as tabratt-nni n Dimiyaṣ. Yeṭṭef-itt, yelli-tt, yebda yeqqar-itt s lemYawla. Akken tt-yekfa, yenna-k : "Tanmirt i Dimiyaṣ iyi-d-yuznen inebgi yelhan akka am keččini s axxam-iw." - Akken d-yenna akka, yexẓer tameṭṭut-is, dYa tekker, teffeY. Ma d netta iwehha-yi-d s ufus-is akken ad qimmeY deg wemkan-nni n tmeṭṭut-is. Akken iyi-d-iwala steḥaY, ixdem akka, yeṭṭef-iyi di lkum n tlaba-inu, ijbed-iyi Yur-es, yenna-k : "Qqim, qqim dagi ! Ur nesei yara aṭas n tkursiyin. Nugad ad aY-tent-akren." - UYeY-as awal. DYa qqimeY deg wemkan-nni n tmeṭṭut-is. YuYal yenna-k : "Akken kan k-wallaY, amek i telsiḍ, amek i tgiḍ, nniY-as argaz-agi d aleqaq, iban kan akka d argaz n leali. Rnu diYen Dimiyaṣ iweṣṣa-yi-d fell-ak di tebratt-agi iyi-d-yura. Yekkes-iyi-d anezgum. Degmi ttxil-ek ur kkat ara di ddiq n wexxam-iw. Tella ar tama n wexxam yiwet n texxamt tamecṭuḥt, dYa deg-s ara tilliḍ. RiY akken ad tafeḍ iman-ik Yur-nneY. Akken qarren : ddiq deg wulawen. Semẓi iman-ik, ad twalliḍ axxam-agi muqqer. Illi-k am Tiziyus (32), asmi yusa d inebgi Yer Hikali (33). Anda tella tqeddact-nni ? A Futtis, ṛuḥ awi-d lqecc n inebgi-yagi-nneY, Sers-it s lemḥadra di texxamt, rnu awi-yas-d aylu d tṣerbiḍin akken ad icucef. Ddu yid-s Yer tiṛma. Awi-t ad yekkes eeggu. Iban kan akka yeseeya-t-id webrid. "
Nuṭat : 32) Tiziyus : du grec Theseus/Thésée : roi légendaire d'Athènes. 33) Hikali : du grec Hécalé : vieille femme qui a hebergé Thésée quand il poursuivait un taureau dans la région de Marathon.
Imi sliY i imeslayen-agi, bdiY ttxemmimeY ar Milun d wanda tesaweḍ cceḥa-ines. Degmi riY ad ufsuseY fell-as, maca diYen akken ad t-isineY akken iwata, nniY-as : "Ur ḥwağğeY ara akk anect-agi, imi zgiY ttawiY yid-i akk ayen ilaqen m ara inigeY. Ma d tiṛma, ad steqsiY lYaci anda llan. Nekkini d acu kan iyi-ceYben, d agmer-nni-inu, winna akken iyi-d-yewwin almi d dagi. Ttxilem, a Fittus, ax-n tapyast-agi n iṣurdiyen, aY-as-id ciṭuḥ n temẓin akken ad tent-yečč."
RriY lqecc-iw Yer texxamt, qeedaY-t, dYa ṛuḥeY ar tiṛma. Maca uqbel, eeddaY ar ssuq, nniY-as ad d-aYeY d acu ara ččeY d imensi. Akken wwḍeY ar ssuq, uffiY iselman, fesren-ten-id i weznuzu. Iselman-nni lhan d ayen kan. SawmeY-ten. UffiY-ten swan 100 isisteren. Akken ugiY ad ten-id-aYeY, dYa iṣubb-asen-id di ssuma umeznazzu-nni, yeğğa-yi-ten-id 20 ipikuniyen. Mazal d-ffiYeY di ssuq, mugreY-d Pityaṣ, yiwen ger yemdukkal-nni-inu ukud YriY di Atinay. Nemsalam. Nefṛeḥ d ayen kan imi nemlal. Nemcedha. Acḥal-ayagi ur nemẓir ara. Pityaṣ, iwala-yi-d kan, ieeql-iyi-d, dYa yemY-ed fell-i, yessuden-iyi akk, yenna-k : "Lukyus, acḥal-ayagi ur nemẓiṛ ara. S Hiṛakles, ar deg wasmi d-neffeY di lakkul n Klutyus. D acu akka k-id-yewwin ?" - NniY-as : "Azekka, ad teẓreḍ." UYaleY muqleY-t di tfednin almi d aqerruy, nniY-as : "D acu-t wagi ? S lehna-inek ! Aqla-k tuYaleḍ d aydil (34). Amek akka ?" - Yenna-k : "UYaleY d aydil. D nekkini i yefeṛqen ṛabiṭayma Yef yemezdaY n dagi. Ma yella wayen tṛiḍ, aql-i da." - NniY-as : "Tanmirt. Tufiḍ-iyi ssi d-uYeY kan iselman i tmeddit-agi." - DYa giY akka skenY-as aḍelae-nni i deg-i ten-id-greY. Pityas yexẓer ar daxel n uḍelae-nni, yenna-k : "Acḥal i ten-txelṣeḍ iselman-agi-inek ?" - NniY-as : "Almi ten-teṛwiY iyi-ten-d-yeğğa s 20 ipikuniyen."
Nuṭa : 34) du latin Aedile/Edile.
Akken kan s-nniY akka, yeṭṭef-iyi deg wefus, yerra-yi Yer ssuq, yenna-k : "Ɣer wimi d-tufiḍ iYerdayen-agi ?" - SkenY-as yiwen wemYar d amecṭuḥ, yeqqim deg yiwet n teYmeṛt, dYa yaena-t. yewweḍ kan Yur-es, yebda yettuYu fell-as. Degmi akken yella d aydil, yettuYu fell-as s taYect d tazzurant, yeqqar-as : "Ih ! Amek akka ? Tura ur tettqilem ula d yiwen, ama d amdakkul, ama d abeṛṛani. Teznuzuyem s leYla iselman ifuḥen. Tram ad texlum tamurt-agi, tajeğğigt n Tisalya ? Tram ad terrem tamurt-agi d aẓru aḥeccad s leYla ? Maca ur wen-tettefeY ara i yiri. Ad awen d-qqimeY akk s ikkumiṛsayen-agi yessaYlayen. Ad txelṣem akk deg wefus-iw." - Isawel i lussi-nni-ines d-yeddan yid-es, yekkes-iyi aḍelae-nni-inu, yesmar iselman-nni Yer lqaea, zdat n lYaci, ieefs-iten s iḍarren-is almi yuYalen d rrfis. Pityas, deg wakken i t-yeeğeb wayen yexdem, ixẓer-iyi-d, yenna-yi-d : "Twalaḍ, a Lukyus, aṛa-yi. QdeY-tt. Ccah deg wemYar amcum." - DYa nekkini fehmeY d akken d ayen yekfa ssuq, tenza sselea. Yeqqim-iyi-d kan ad ṭṭfeY abrid-iw. DYa d ayenni i xedmeY.
ṬṭfeY abrid-iw. RriY metwal tiṛma akken ad cucfeY. Ma nniY-awen nuYnaY, nuYnaY. YesnuYna-yi wayen yexdem wemdakkul-iw. WehmeY deg wayen wallaY. Ur qqimen yedrimen-iw, ur qqimen iselman-nni d-uYeY i imensi. WwḍeY ar tiṛma, cucfeY, dYa kecmeY s axxam n Milun akken ad gneY.
Akken kan kecmeY ar texxamt-iw, atta tewweḍ-iyi-d tqeddact-nni n Milun, tenna-k : "Ar k-yeqqar bab n wexxam yya, yebYa ad k-iẓer." - Nek, degmi ssneY cceḥa n Milun, nniY-as : "Nekkini mačči d učči i ilaqen ad ččeY, d taguni iyi-ilaqen ad gneY akken ad iyi-yekkes eeggu." - Mazal d-fukkeY awal, ata Milun yeččuṛ-d tawwurt n texxamt. Yusa-d netta s timad-is akken ad iyi-yawi. Yeṭṭef-iyi deg wefus, yebYa ad iyi-izuYer Yer texxamt-is. Ma d nekkini, degmi ur bYiY ara ad dduY yid-es, bdiY ttxalafeY taqejiṛt, jebdeY ar deffir, maca kan akka s leḥya, imi ur bYiY ara ad t-snuYniY. Akken iyi-d-yeẓra akken, yenn-ak : "Ur tteffYeY ara s yagi, ḥacama teddiḍ yid-i." - FehmeY d akken ur iyi-ittseriḥ ara ḥacama ddiY, dYa ddiY. Milun yewwi-yi metwal usu-ines, neqqim Yef yiri n umeṭreḥ, dYa yesteqsa-yi-d, yenna-k : "Amek yettili Dimiyas ? Amek tettili tmeṭṭut-is ? Amek ttilin warraw-is ? Amek ttilin iqeddacen-is ?» - RriY-as akk Yef yesteqsiyen-ines. Akken kfiY, yuYal-d Yur-i. Yesteqsa-yi-d Yef lecYal-iw. YebYa ad iẓer d acu iyi-d-yewwin Yer tmurt-nnsen. NniY-as kullec. Ulac akk d acu ifreY fell-as. Akken kfiY, atan ijebd-iyi-d ameslay diYen Yef tmurt-iw d wagad i yegelden fell-as. Wwet, wwet, yuYal iwala-yi-d d akken eyiY : allen-iw qemmcent, imi-w yettfay, iles-iw itettel... DYa yefhem d akken bYiY ad ṭṭseY. Ma nniY-awen serdeY, serdeY. YesYers-iyi. Tazwara yeseeya-yi-d yinig, tis-snat, ikemmel-iyi netta s umeslay. Maca akken kan iyi-d-yeẓra akken, dYa yunef-iyi kecmeY Yer texxamt-iw akken ad serseY iYsan-iw. Uk ! Ur s-rwileY ara almi ttcerweY meṛiYet. Ad s-tiniḍ d tasirt n umeslay. Ḥaca awal i t-ieemṛen. KecmeY kan Yer texxamt, dYa briY i yman-iw Yer wussu. HulfaY i yman-iw d aẓẓayan di eeggu. MedleY allen-iw, dYa ṭṭseY. ṬṭseY akken eebbuḍ-iw d ilem. Ulac akk d acu i yeččiY, ḥaca imeslayen-nni n wemYar amcum.
fur_Latn kab_Latn fra_Latn kab_Latn fra_Latn kab_Latn fra_Latn kab_Latn kab_Latn kab_Latn fra_Latn kab_Latn fra_Latn kab_Latn fra_Latn kab_Latn kab_Latn kab_Latn fra_Latn kab_Latn fra_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn nno_Latn kab_Latn fra_Latn kab_Latn kab_Latn nno_Latn kab_Latn kab_Latn kab_Latn